Návrh VZN vyvesený na úradnej tabuli obce Hencovce dňa: 24.11.2017

Lehota na predloženie pripomienok k návrhu VZN do (včítane): 12.12.2017

Doručené pripomienky (počet):

VZN schválené Obecným zastupiteľstvom v Hencovciach dňa:

Schválené VZN vyvesené na úradnej tabuli obce Hencovce dňa:

VZN nadobúda účinnosť dňa:

Obec Hencovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov /ďalej len „zákon“/ vydáva

**VŠEOBECNE ZÁVÄZNÉ NARIADENIE**

**č. .../......**

**o miestnych daniach**

**a o miestnom poplatku za komunálne odpady a drobné stavebné odpady na území obce Hencovce**

**I. časť**

**Úvodné ustanovenia**

**§ 1**

1. Toto všeobecne záväzné nariadenie /ďalej len “VZN“/ upravuje podmienky určovania a vyberania miestnych daní a miestneho poplatku za komunálne odpady a drobné stavebné odpady /ďalej len „miestne dane“ a „poplatok“/ na území obce Hencovce v zdaňovacom období.

2. Obec Hencovce na svojom území ukladá tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie

e) daň za nevýherné hracie prístroje.

3. Obec Hencovce na svojom území ukladá poplatok.

**II. časť**

**Miestne dane**

**§ 2**

**Daň z nehnuteľností**

Daň z nehnuteľností zahŕňa:

a) daň z pozemkov,

b) daň zo stavieb

c) daň z bytov a nebytových priestorov v bytovom dome

**§ 3**

**Daň z pozemkov**

Obec Hencovce ako správca dane podľa §99 zákona a na základe splnomocnení uvedených v § 7 a § 8 zákona ustanovuje:

1. hodnota stavebného pozemku, je ......................................................**18,58 eur/m2**

2. Sadzby dane z pozemkov pre jednotlivé skupiny pozemkov sú:

a) orná pôda, chmeľnice, vinice, ovocné sady, trvalé trávnaté porasty ............ **0,30 %**

b) záhrady ......................................................................................................... **0,30 %**

c) zastavané plochy a nádvoria, ostatné plochy ............................................... **0,30 %**

d) stavebné pozemky ....................................................................................... **0,30 %**

**§ 4**

**Daň zo stavieb**

Obec Hencovce ako správca dane podľa §99 zákona a na základe splnomocnení uvedených v § 12 zákona ustanovuje:

1. Sadzby dane zo stavieb pre jednotlivé druhy stavieb sú:

a) stavby na bývanie a drobné stavby, ktoré majú doplnkovú funkciu pre hlavnú stavbu ................................................................................................... **0,041 eura/m2**   
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ......................................................... **0,028 eura/m2**   
c) chaty a stavby na individuálnu rekreáciu ........................................ **0,0497 eura/m2**  
d) samostatne stojace garáže ................................................................ **0,08 eura/m2**

e)stavby hromadných garáží ................................................................. **0,08 eura/m2**

f) stavby hromadných garáží umiestnené pod zemou ............................ **0,08 eura/m2**  
g) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ..................................................................................... **0,5310 eura/m2**   
h) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou ............. ..............................................................................................................**0,9293 eura/m2**   
i) ostatné stavby neuvedené v písmenách a) až h) ............................ **0,5310 eura/m2**  
2. Príplatok za podlažie je .................................................................. **0,0331 eura/m2**

**§ 5**

**Daň z bytov**

Obec Hencovce ako správca dane podľa §99 zákona a na základe splnomocnení uvedených v § 13 zákona ustanovuje:

1. Sadzby dane z bytov za byt a nebytový priestor sú:

a) byt ................................................................................................... **0,0663 eura/m2**

b) nebytový priestor ............................................................................ **0,0663 eura/m2**

**§ 6**

**Spoločné ustanovenia pre daň z nehnuteľnosti**

Obec Hencovce ako správca dane podľa §99 zákona a na základe splnomocnení uvedených v § 17 zákona podľa miestnych podmienok stanovuje zníženie dane z pozemkov a oslobodenie od dane z pozemkov takto:

1. od dane z pozemkov oslobodzuje:

a) pozemky vo vlastníctve právnických osôb, ktoré nie sú založené alebo zriadené na podnikanie,

b) pozemky na ktorých sú cintoríny, kolumbária, urnové háje a rozptylové lúky,

c) pozemky verejne prístupných parkov, priestorov a športovísk,

d) pozemky funkčne spojené so stavbami slúžiacimi verejnej doprave.

2. daň z pozemkov znižuje:

a) **o 50%** u pozemkov, ktorých vlastníkmi sú osamelo žijúce fyzické osoby, ktoré v danom zdaňovacom období dosiahnu vek **65 rokov**, ak tieto pozemky slúžia výhradne na ich osobnú potrebu

Obec Hencovce ako správca dane podľa §99 zákona a na základe splnomocnení uvedených v § 17 zákona podľa miestnych podmienok stanovuje zníženie dane zo stavieb a oslobodenie od dane zo stavieb takto:

1. od dane zo stavieb oslobodzuje:

a) stavby vo vlastníctve právnických osôb, ktoré nie sú založené alebo

zriadené na podnikanie

b) stavby slúžiace školám, školským zariadeniam

2. daň zo stavieb znižuje:

a) **o 50%** u stavieb na bývanie vo vlastníctve fyzických osôb osamelo žijúcich s ťažkým zdravotným postihnutím, ak tieto slúžia na ich trvalé bývanie,

c) **o 50%** u stavieb na bývanie vo vlastníctve fyzických osôb osamelo žijúcich starších ako **65 rokov**, ktoré slúžia na ich trvalé bývanie.

3. Správca dane ustanovuje, že daň nižšiu ako **3,- eurá** nebude vyrubovať ani vyberať.

**§ 7**

**Daň za psa**

Obec Hencovce ako správca dane podľa §99 zákona a na základe splnomocnení uvedených v § 29 zákona ustanovuje:

1. sadzba dane za psa je **6,00 eur** za jedného psa a kalendárny rok, takto určená sadzba dane platí za každého ďalšieho psa u toho istého daňovníka.

2. zníženie dane za psa vo výške **50 %** osamelo žijúcim fyzickým osobám nad **65 rokov**

**§ 8**

**Daň za užívanie verejného priestranstva**

Obec Hencovce ako správca dane podľa §99 zákona a na základe splnomocnení uvedených v § 34a a v § 36 zákona ustanovuje:

1. osobitným užívaním verejného priestranstva sa podľa tohto VZN rozumie:

a) umiestnenie zariadenia slúžiaceho na poskytovanie služieb,

b) umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,

c) umiestnenie skládky /stavebného materiálu, tuhého paliva prípadne iných materiálov a predmetov/.

2. sadzba dane za užívanie verejného priestranstva je pre:

a) služby a predaj **0,33 eura** za každý aj začatý m2 osobitne užívaného verejného priestranstva a za každý aj začatý deň,

b) umiestnenie skládok a stavebného zariadenia **0,17 eura** za každý aj začatý m2 osobitne užívaného verejného priestranstva a za každý aj začatý deň,

c) umiestnenie zariadenia cirkusu, lunaparku, prípadne inej atrakcie **0,17 eura** za každý aj začatý m2 osobitne užívaného verejného priestranstva a za každý aj začatý deň.

3. náležitosti oznamovacej povinnosti:

a) daňovník je povinný písomne podať oznámenie o začatí osobitného užívania verejného priestranstva Obecnému úradu v Hencovciach - a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

b) daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane.

c) daňovník je povinný do 3 dní odo dňa skončenia užívania verejného priestranstva oznámiť Obecnému úradu v Hencovciach skutočnosť, že verejné priestranstvo bolo uvedené do pôvodného stavu a vtedy osobitné užívanie verejného priestranstva skončilo.

4. Daň za užívanie verejného priestranstva obec vyrubí rozhodnutím a splatnosť sa stanovuje nasledovne:

a) jednorázovo v hotovosti do pokladnice pri dobe užívania verejného priestranstva najviac 15 dní pri vzniku daňovej povinnosti na Obecnom úrade v Hencovciach,

b) týždennými alebo mesačnými splátkami pri dobe užívania verejného priestranstva dlhšie ako 15 dní a to vždy v prvý deň týždenného alebo mesačného intervalu užívania verejného priestranstva, pričom interval užívania a platenia určí poverený zamestnanec správcu miestnej dane na Obecnom úrade v Hencovciach pri ohlásení vzniku daňovej povinnosti daňovníkom.

**§ 9**

**Daň za ubytovanie**

Obec Hencovce ako správca dane podľa §99 zákona a na základe splnomocnení uvedených v § 43 zákona ustanovuje:

1. Sadzba dane je **0,70 eura** na osobu a prenocovanie

2. O vybratej dani vedie prevádzkovateľ evidenciu v knihe ubytovaných. Daň za ubytovanie prevádzkovateľ vyberá pri nástupe daňovníka do zariadenia, v hotovosti.

3. O zaplatení dane prevádzkovateľ vypíše príjmový pokladničný doklad s predpísanými náležitosťami.

4. Daň prevádzkovateľ odvádza do pokladne obecnému úradu.

**§ 10**

**Daň za nevýherné hracie prístroje**

Obec Hencovce ako správca dane podľa §99 zákona a na základe splnomocnení uvedených v § 59 zákona ustanovuje:

1. sadzba dane je **67,00** eur za jeden nevýherný hrací prístroj a kalendárny rok.

2. spôsob vedenia preukaznej evidencie na účely dane:

a) výrobné číslo nevýherného hracieho prístroja

b) miesto prevádzkovania nevýherného hracieho prístroja

c) začiatok a ukončenie prevádzkovania.

**Článok III.**

**Miestny poplatok**

**§ 11**

**Miestny poplatok za komunálne odpady a drobné stavebné odpady**

Obec Hencovce ako správca dane podľa §99 zákona a na základe splnomocnení uvedených v § 77, § 82, § 83 zákona ustanovuje:

1. poplatok od poplatníka v ustanovenej výške pre obec vyberá a za vybraný poplatok ručí:

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,   
b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

2. sadzba poplatku je:

a) 0,02 eura za jeden liter pri množstvovom zbere PO, podnikateľ

b) 0,0033 eura za jeden liter pri množstvovom zbere fyzická osoba

c) 0,0219 eura za osobu a deň, t.j. 8,- € osoba/rok,

d) 0,0066 eura za osobu a deň, t.j. 2,41 € osoba/rok pri zníženej sadzbe poplatku.

FO s trvalým al. prechodným pobytom v obci, alebo ktorá je oprávnená užívať nehnuteľnosť na území obce.

V poplatku nie je zahrnutá cena za smetnú nádobu.

**Článok IV.**

§ 9 ods. 2 sa dopĺňa o bod c), ktorý znie:

c) 0,078 eura za kilogram drobných stavebných odpadov bez obsahu škodlivín

Poplatok sa platí do pokladne obecného úradu v Hencovciach.

3. koeficient pre výpočet ukazovateľa produkcie komunálnych odpadov v zdaňovacom období je 1.

4. podmienky na vrátenie poplatku alebo jeho pomernej časti:

a) obec poplatok vráti v plnej výške, ak poplatková povinnosť zanikla do 15. februára zdaňovacieho obdobia vrátane,

b) obec vráti pomernú časť poplatku, ak poplatková povinnosť zanikla po 16. februári zdaňovacieho obdobia.

c) obec nevyrúbi poplatok, ak poplatková povinnosť vznikne po 15. novembri zdaňovacieho obdobia.

5. podklady na zníženie poplatku podľa najnižšej sadzby:

a) potvrdenie o návšteve školy v prípade študenta denného štúdia,

b) kópia pracovnej zmluvy pri mieste výkonu práce mimo trvalého bydliska bez každodennej dochádzky, potvrdenie o prechodnom ubytovaní

c) potvrdenie od agentúry, ktorá sprostredkovala prácu v zahraničí

d) potvrdenie zamestnávateľa (SR) o výkone práce poplatníka v zahraničí

6. podklady na odpustenie poplatku:

a) čestné prehlásenie o dlhodobom pobyte v zahraničí s overeným podpisom poplatníka.

b) potvrdenie o zaplatení za komunálny odpad z inej obce alebo mesta.

7. Biologicky rozložiteľný komunálny odpad:

a) obec Hencovce v zmysle zákona č. 343/2012 Z. z. nezavádza zber biologicky

rozložiteľného odpadu pre fyzické osoby z dôvodu uplatnenia výnimky podľa § 39 ods. 18 tohto zákona ak,

- preukáže, že najmenej 50% obyvateľov kompostuje vlastný odpad

b) prevádzkovatelia (ZSS – závody spoločného stravovania) – kuchýň sú povinný podľa § 39 ods. 17 zaviesť a zabezpečovať vykonávanie triedeného zberu pre biologicky rozložiteľný kuchynský a reštauračný odpad, ktorého je pôvodcom, náklady s ním spojené si znáša sám.

**Článok V.**

**Spoločné a záverečné ustanovenia**

**§ 12**

**Spoločné ustanovenia**

Obec Hencovce ako správca dane podľa §99 zákona a na základe splnomocnení uvedených v § 98b zákona ustanovuje:

Daňovník je povinný označiť platbu miestnej dane a poplatku podľa § 2 ods. 1 a 2 zákona variabilným symbolom, ktorým je číslo rozhodnutia, ktorým boli miestna daň alebo poplatok vyrubené.

**§ 13**

**Záverečné ustanovenia**

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov.

2. Na tomto všeobecne záväznom nariadení obce Hencovce sa uznieslo Obecné zastupiteľstvo v Hencovciach dňa 07.12.2016 uznesením číslo 5/2016.

3. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností na rok 2017 č. 5/2016 zo dňa 08.12.2016

4.Toto všeobecne záväzné nariadenie nadobúda účinnosť ..............................

**Ing. Štefan Kovaľ**

starosta obce